ኢትዮጵያውያን አትሌቶች በሳምንቱ
ኢትዮጵያውያን አትሌቶች በሳምንቱ መጨ ረሻ በተለያዩ አገራት የርቀት አይነቶች በተካሄዱ የአትሌቲክስ ውድድሮች ድል ቀንቷቸዋል። በጣሊያን ሮም ከተማ ለ25ተኛ ጊዜ በተካሄደው ማራቶን በሁለቱም ፆታዎች ኢትዮጵያውያን ከአንድ እስከ ሦስት ተከ ታትለው ገብተዋል። በወንዶች መካከል የተካሄደውን ውድድር አትሌት ፀበሉ ዘውዴ ቀዳሚ ሆኖ አጠናቋል። አትሌቱ የገባበት ሰዓትም በ2፡ 08፡ 37፤ ሆኖ ተመዝገቧል። ተስፋ ወርቅነህ ከአሸናፊው በአርባ ሰከንድ በመዘግየት ሁለተኛ ሲሆን ይሁንልኝ አዳነ 2:09:53. በሆነ ሰዓት ሦስተኛ ደረጃን ይዟል። በሴቶች የተካሄደውን ውድድር ኢትዮ ጵያውያን አትሌቶች ነግስውበታል። አትሌት መገርቱ አለሙ በአስደናቂ ብቃት ውድድሩን በቀዳሚነት አጠናቃለች። 2፡22፡52 ቀዳሚ ሆና የገባችበት ሰዓት ሆኖ ሲመዘገው ውጤ ቱም የቦታውን ሰዓት በስሟ እንድታፅፍ አስቸ ሏታል። ሌላኛው ኢትዮጵያዊት ሙሉሀብት ፀጋ 2፡26፡ 41 በሆነ ሰዓት ሁለተኛ ስትሆን ጫልቱ ነገሰ በ2፡30፡ 45 ሦስተኛ ደረጃን በመያዝ አጠናቃለች፡፡ በሮም ማራቶን የኢትዮጵያውያን የበላ ይነት በተለይ በሴቶቹ የተለመደ ሲሆን አትሌት መግርቱ አለሙ የዘንድሮው አሸናፊነትም ኢትዮጵያውያን በመድረኩ የነበራቸው አሸናፊነት ወደ ስድስተኛ ተከታ ታይ ጊዜ አሳድጎታል። አትሌት ተባሉ ዘውዴ የዘንድሮው መድረክ አሸናፊ መሆኑን ተከትሎም ባለፉት አስር ዓመታት ውድድሩን ያሸነፉ ኢትዮጵያውያን ቁጥር ወደ ስድስር ከፍ አድርጎታል። ከዚህ በተጓዳኝ በኔዘርላንድስ የተካ ሄደውን ሮተርዳም ማራቶን በሴቶች ኢትዮ ጵያዊቷ አትሌት አሼቴ በከሬ በቀዳሚነት አጠናቃለች። አትሌቷ ውድድሩን ለማጠ ናቀቅ የወሰደባት ሰዓ ትም በ2፡22፡55 ሆኖ ተመዝግቧል። ኬንያዊቷ ስቴላ ባሮሲዮ 2፡ 23፡36 ሁለተኛ ስትሆን ሌላኛዋ የአገሯ ልጅ አሊፍን ቱሊያሙክ በ2፡26፡50 ሦስተኛ ሆናለች። ኢትዮጵያዊቷ አትሌት ቤተልሔም ሞገስ አራተኛ ደረጃ ይዛለች። በማድሪድ ግማሽ ማራቶን ኢትዮጵያ ውያን አትሌቶች ከአንደኛ እስከ አምስተኛ ተከታትለው በመግባት አሸናፊ መሆን ችለዋል፡፡ ትግስት ተሾመ፣ ሃዊ መገርሳ ና አበበች ሙሉጌታ፣ ኦብሴ አብዴታ እና አበሩ አያና እንደ ቅድም ተከትላቸው ከአንድ እስክ አምስት ደረጃን የያዙ አትሌቶች ሆነዋል። በወንዶች ተስፋዬ አበራ ሁለተኛ ሲወጣ፤ ገብሬ እርቂሁን አራተኛ ደረጃ ላይ ጨርሰዋል፡፡ በፖላንድ ሎድዝ ማራቶን በወንዶች ጌታዬ ገላው 2፡ 14፡ 39 በሆነ ሰዓት አሸናፊ ሆኗል። በኦስትሪያ ቬና ማራቶን በወንዶች ታደሰ አብርሃም ሁለተኛ ደረጃ ይዟል፡፡ በብራዚል ሳው ፖሎ ማራቶን በሴቶች ሲፋን መላኩ ደምሴ በ2፡ 35፡ 03 በሆነ ሰዓት ቀዳሚ ሆናለች። በቱርክ ኢስታንቡል በተካሄደው ግማሽ ማራቶንም በወንዶች አባይነህ ደጉ ሁለተኛ ደረጃን ይዞ አጠናቋል። በሴቶች መካከል የተካሄደውን ውድድር አትሌት ሔለን ቶላና ነፃነት ጉደታ ሦስተኛና አራተኛ ሆነው ጨርሰዋል።አዲስ ዘመን ሚያዝያ 1/2011